CELEX: 62020CN0194
Language: el
Date: 2020-05-08 00:00:00
Title: Υπόθεση C-194/20: Αίτηση προδικαστικής αποφάσεως την οποία υπέβαλε το Verwaltungsgericht Düsseldorf (Γερμανία) στις 8 Μαΐου 2020 — BY, CX, FU, DW, EV κατά Stadt Duisburg

10.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/14
            
         
      Αίτηση προδικαστικής αποφάσεως την οποία υπέβαλε το Verwaltungsgericht Düsseldorf (Γερμανία) στις 8 Μαΐου 2020 — BY, CX, FU, DW, EV κατά Stadt Duisburg
      (Υπόθεση C-194/20)
      (2020/C 262/17)
      Γλώσσα διαδικασίας: η γερμανική
      
         Αιτούν δικαστήριο
      
      Verwaltungsgericht Düsseldorf
      
         Διάδικοι στην υπόθεση της κύριας δίκης
      
      
         Προσφεύγοντες: BY, CX, FU, DW, EV
      
         Καθού: Stadt Duisburg
      
         Προδικαστικά ερωτήματα
      
      
                  1)
               
               
                  Περιλαμβάνει το δικαίωμα το οποίο παρέχει το άρθρο 9, πρώτη περίοδος, της αποφάσεως 1/80 (1) του Συμβουλίου Συνδέσεως στα τέκνα τουρκικής ιθαγενείας και δικαίωμα διαμονής στο κράτος μέλος υποδοχής χωρίς περαιτέρω προϋποθέσεις;
               
            
                  2)
               
               
                  Σε περίπτωση καταφατικής απαντήσεως στο πρώτο ερώτημα:
                  
                              α)
                           
                           
                              Προϋποθέτει το από το άρθρο 9, πρώτη περίοδος, της αποφάσεως 1/80 του Συμβουλίου Συνδέσεως δικαίωμα διαμονής ότι οι γονείς των ευνοούμενων από τη διάταξη αυτή τέκνων τουρκικής ιθαγενείας έχουν ήδη αποκτήσει δικαιώματα από το άρθρο 6, παράγραφος 1, ή από το άρθρο 7 της αποφάσεως 1/80 του Συμβουλίου Συνδέσεως;
                           
                        
                              β)
                           
                           
                              Σε περίπτωση αρνητικής απαντήσεως στο ερώτημα 2.α): πρέπει η έννοια της νόμιμης απασχολήσεως στο άρθρο 9, πρώτη περίοδος, της αποφάσεως 1/80 του Συμβουλίου Συνδέσεως να ερμηνεύεται με τον ίδιο τρόπο όπως και στο άρθρο 6, παράγραφος 1, της αποφάσεως 1/80 του Συμβουλίου Συνδέσεως;
                           
                        
                              γ)
                           
                           
                              Σε περίπτωση αρνητικής απαντήσεως στο ερώτημα 2.α): μπορεί να αναγνωρισθεί δικαίωμα διαμονής σε τέκνα τουρκικής ιθαγενείας κατά το άρθρο 9, πρώτη περίοδος, της αποφάσεως 1/80 του Συμβουλίου Συνδέσεως ευθύς μετά τη συμπλήρωση (μόνον) τριών μηνών νόμιμης απασχολήσεως ενός από τους γονείς στο κράτος μέλος υποδοχής;
                           
                        
                              δ)
                           
                           
                              Σε περίπτωση αρνητικής απαντήσεως στο ερώτημα 2.α): απορρέει από το δικαίωμα διαμονής των τέκνων τουρκικής ιθαγενείας χωρίς περαιτέρω προϋποθέσεις και δικαίωμα διαμονής υπέρ ενός ή υπέρ αμφοτέρων των εχόντων δικαίωμα επιμελείας γονέων;
                           
                        
            
         (1)  Απόφαση 1/80 του Συμβουλίου Συνδέσεως της 19ης Σεπτεμβρίου 1980, σχετικά με την προώθηση της συνδέσεως.